Ancient Aliens S18E07 Forța aeriană extraterestră
O descriere detaliată
a unei aeronave foarte avansate
apare într-un text vechi de 3.000 de ani...
Există povești
despre ambarcațiuni zburătoare
care ar putea dezvolta viteze extraordinare
și care sfidează legile fizicii.
Poveștile antice descriu un vehicul
care se poate deplasa atât pe cer, cât și sub apă.
În Sumeria și în Babilon, se vorbea
despre Oannes, cel care a ieșit din mare într-un disc înaripat.
Iar cele mai vechi hieroglife egiptene
fac referire la obiecte ciudate care coboară pe Pământ.
Avem reprezentări, din cele mai vechi timpuri,
ale ambarcațiunilor zburătoare
care par a avea formă piramidală.
Acum, personalul militar
înregistrează imagini
cu obiecte aproape identice, pe cer.
Ne întâlnim cu aceiași extratereștri
care, de mii de ani, au ocupat Pământul?
Există o ușă
în Univers.
Dincolo de ea, este promisiunea adevărului.
Ne cere să punem la îndoială tot ceea ce
am fost învățați vreodată.
Dovezile sunt peste tot, în jurul nostru.
Viitorul este chiar în fața ochilor noștri.
Nu suntem singuri.
Nu am fost niciodată singuri.
EXTRATEREȘTRII ANTICI S18E07 - Forța aeriană extraterestră
Traducere și adaptare: Bic@2022
Iulie 2019.
Insula San Clemente, California.
La 136 km. vest de San Diego.
Nouă nave de război americane,
aparținând unei unități de elită a marinei numită
Carrier Strike Group 9,
efectuează exerciții de antrenament pe timp de noapte,
în ape restricționate.
Marina întreprinde un exercițiu
cu Strike Force 9.
Acesta este un echipaj integrat,
concentrat pe un portavion,
acționând împreună cu multe
alte nave ale Marinei Americane
și cu avioane care testează, cu adevărat,
modul în care armata americană ar riposta
într-o situație de luptă reală, de război,
așa că totul trebuie să fie perfect.
Și apoi,
în toiul tuturor acestor activități,
brusc și neașteptat,
exercițiul este întrerupt
de o prezență necunoscută.
Navele sunt invadate
de ceea ce Marina le numește UAV-uri,
sau „vehicule aeriene neidentificate (VAN)”.
VAN-urile zboară timp îndelungat,
în condiții de vizibilitate scăzută,
efectuând manevre pe deasupra navelor de război,
în apropierea unui poligon restricționat, de antrenament militar.
Nu este nicio greșeală aici:
ceva pătrunde
în sofisticata rețea de apărare aeriană.
Observarea acelui roi de OZN-uri
din jurul navelor Marinei
este unul dintre cele mai importante evenimenete
documentate vreodată și aduse la cunoștința publicului,
deoarece a implicat atât de multe nave.
A existat o coordonare strategică
a acestor obiecte neidentificate.
Echipa de interpretare și examinare
a capturilor video, aflată la bordul navei USS Russell,
a surprins un videoclip de 18 secunde, realizat cu o cameră nocturnă,
cu mai multe VAN-uri care plutesc la doar 200 de metri deasupra navei.
USS Russell a fost invadat de OZN-uri
ca și alte nave, dar acest lucru a fost diferit.
Acestea erau piramide zburătoare,
fără suprafețe de control a zborului, cum ar fi aripi,
cârme, cozi, penuri sau ajutaje de evacuare. Nimic.
Cum s-au deplasat lucrurile astea?
Cum au reușit să treacă de unul dintre
cele mai mari sisteme de apărare ale națiunii noastre?
A fost ceva împotriva căruia nici nu ne-am putut apăra.
În decembrie 2017,
cu doar 18 luni înainte de acest incident,
The New York Times a dezvăluit programul secret al guvernului SUA
de investigare a fenomenelor aeriene neidentificate.
De la acea revelație bombă,
au apărut numeroase fotografii și videoclipuri
cu întâlniri ale Marinei cu diferite tipuri de FAN.
Și pentru teoreticienii astronauților antici,
videoclipul surprins
de pe USS Russell poate fi cel mai extraordinar dintre toate.
Nu pentru că au fost văzute atât de multe obiecte pe cer,
ci din cauza formei unice a acestor FAN.
Faptul că obiecte în formă de piramidă
au fost filmate de Marina americană
este mai mult decât interesant pentru mine,
deoarece, din cele mai vechi timpuri, avem reprezentări similare
ale ambarcațiunilor zburătoare
care par a fi sub formă de piramide.
În mod clar, ceea ce vedem în acest film in prezent,
are formă de piramidă, tridimensională.
Nu este ceva plat.
Este o piramidă tridimensională
care plutește pe cer.
Cu condiția ca filmările să fie reale,
iar obiectele să fie extraterestre,
atunci s-ar putea argumenta că, aceiași vizitatori
pe care i-am avut în antichitete,
se arată din nou.
În Muzeul Egiptean din Cairo,
în Sala Mumiilor Regale,
este expus un artefact din piramida lui Amenemhat III,
așa-numita piatră Benben.
În Egiptul Antic, elemente asemănătoare, în formă de piramidă,
erau așezate pe vârful unor stâlpi uriași din piatră, numiți obeliscuri.
Prima dintre aceste pietre Benben
este anterioară celor mai vechi piramide.
Așadar, obeliscul îndreptat în sus, spre ceruri,
este un obiect de cult,
iar acea piatră de vârf, acea piatră Benben,
era locul de întâlnire.
Acesta era portalul către alte lumi,
prin care energia umană se ridica și intra în contact cu zeii.
Forma pietrei Benben
este o formă de piramidă clasică.
Și știi, aparent, desenul piramidelor
s-a bazat pe forma pietrei Benben însăși,
iar acestea sunt versiuni gigantice ale acesteia.
Piatra Benben nu simboliza
doar o conexiune cu cerul,
ci de fapt comemora o vizită extraterestră.
Egiptul antic este plin de referințe
despre ființele celeste care coboară din cer
și transmit cunoștințe strămoșilor noștri.
Una dintre poveștile originale spune că
o piatră Benben a descins din cer,
iar din ea au ieșit primii zei creatori
și au început civilizația egipteană.
Era o navă zburătoare.
Ar putea fi posibil ca pietrele piramidale găsite pe vârfurile obeliscurilor Egiptului,
și chiar piramidele în sine,
să fi fost inspirate de o vizită extraterestră?
Și dacă da,
este posibil ca nave extraterestre similare
să fi fost surprinse în videoclipurile filmate deasupra USS Russell?
Ceea ce vedem filmat de pe USS Russell,
sunt aceste obiecte care roiesc pe cer,
de formă identică,
pe care le-au observat mai mulți martori și care au fost filmate.
Deci, există vreo legătură?
Asta este ceea ce s-a văzut de la bordul lui USS Russell?
Este o idee fascinantă aceea că, probabil,
extratereștrii au sosit pentru prima dată
în Egipt cu aceste nave mici, în formă de piramidă,
așa cum vedem în acest videoclip.
Și, de fapt, multe dintre FAN-urile
care au fost raportate în timpurile moderne
și pe care le vedem în recentele videoclipuri ale Marinei,
amintesc foarte mult de relatările antice
despre obiecte ciudate de pe cer,
conturi pe care le puteți găsi
în multe culturi antice din întreaga lume.
Oamenii care trăiau cu mii de ani în urmă
au întâlnit pe cer exact aceleași obiecte
care apar în videoclipurile și fotografiile recente
făcute de Marina SUA?
Și dacă este așa, ar putea acest lucru să indice faptul că oamenii
au împărțit planeta Pământ cu o altă rasă
de ființe inteligente,
încă din istoria noastră timpurie?
Teoreticienii astronauților antici răspund „da” la această întrebare
și sugerează că mai multe dovezi
pot fi găsite în India,
în paginile unuia dintre cele
mai vechi texte din lume.
Coasta Floridei. Ianuarie 2015.
Echipajul unui avion de luptă F-18 al Marinei
zbura într-un spațiu aerian restricționat, când a întâlnit
un obiect zburător direct în calea lor de zbor.
Își orientează video-camera cu infraroșu spre obiect
și îl filmează în zbor.
Avioanele F-18 urmăreau chestia asta și nu au putut să o prindă.
Un FAN face manevre
pe care vehiculele aerodinamice moderne nu le pot face.
Potrivit raportului oficial al pilotului,
aeronava străină a coborât de la altitudinea
de 18.000 de metri până la 15 de metri, în câteva secunde,
plutind pentru perioade scurte de timp
și apoi plecând cu viteze mari.
Una dintre caracteristicile impresionante ale acestui obiect
este că se mișcă împotriva vântului
și îl poți auzi pe pilot spunând asta.
Nu pierde din viteză și se rotește
mecanic împotriva vântului.
Această înregistrare a mișcării giratorii,
este una dintre rarele dovezi fizice
direct coroborate de personalul care se află
pe Coasta de Est și documentează aceste lucruri.
Este foarte impresionant.
Acum, aeronavele moderne se pot roti,
înclina și rostogoli, dar
nu pot pur și simplu să se înalțe drept în sus
și să continue să avanseze în linia de zbor.
Obiectele astea pot.
Se mișcă extrem de rapid
și accelerează mult mai repede decât pot F-18.
Așa că, în sine,
este o ispravă pe care omenirea încă nu a realizat-o.
Am încercat să realizăm asta mult timp.
Inconfortabil este că nu ne-am dat seama cum pot face asta.
Că nu știm a cui tehnologie este aceasta.
Dacă nu poți identifica pe cineva care este mult mai avansat decât tine
din punct de vedere tehnologic, atunci „Houston, avem o problemă”!
Videoclipul marinei, cu incredibila întâlnire,
a fost făcut public în decembrie 2017,
iar obiectul a fost numit „GIMBAL”
datorită capacității sale de a se roti pe o axă.
Dar pentru teoreticienii astronauților antici,
la fel de intrigant ca și felul în care se mișcă, este forma obiectului.
Ambarcațiunea în sine este o una în formă de ghindă.
Instantaneu, asta amintește
de ceea ce textul indian antic a descris
ca vimana, care erau obiecte în formă de ghindă.
În Mahabharata și în multe dintre textele vedice antice,
indienii vorbesc despre așa-numitele vimane.
Vimanele erau vehicule zburătoare
cu care se ajungea în tărâmul ceresc.
În epopeile antice sanscrite ale Indiei
există descrieri foarte detaliate ale vimanelor,
care transporta zeii și alte figuri importante
prin cer
și uneori pe alte planete.
Navele în formă de ghindă
au fost chiar încorporate în vârful multor temple hinduse,
iar unii cercetători cred
că au inspirat și alte structuri budiste similare,
numite stupa.
Dacă mergem în Indonezia și ne uităm la Borobudur,
vedem că sunt 194 de stupa
așezate în cercuri concentrice,
fiecare stupa, după părerea mea,
reprezentând un fel de ambarcațiune zburătoare.
Pentru că „stupa” înseamnă, de fapt „carul ceresc”
sau un mod prin care poți să ajungi în tărâmul ceresc.
Și au forma așa-numitelor vimane.
Adesea, vimanele erau descrise ca fiind mașini de război,
înarmate cu arme incredibile.
Există povești despre ambarcațiuni zburătoare
care puteau sfida legea gravitației
și zburau la viteze extraordinare care sfidau legile fizicii.
Acestea erau de uz militar,
aveau motoare și arme puternice.
În timpul bătăliilor,
ar fi fost capabile să lanseze rachete care ar fi putut distruge orașe întregi.
Acestea sunt cele mai vechi povești
pe care le avem despre aeronave militare.
În textul indian,
vimanele sunt carele de război, sau navele zeilor.
Erau, în mod clar, mijloace de transport care îi puteau duce pe zei
dintr-un loc în altul, dintr-o țară în alta,
sau chiar pe alte planete.
Uneori sunt descrise ca nori strălucitori.
Unele dintre ele au șapte etaje.
În 1895,
specialistul în sanscrită Shivkar Talpade
a decis să modeleze o aeronavă exclusiv pe baza informațiilor culese
din scrierile antice indiene
despre vimana.
Deși povestea este aprig contestată,
se spune că el ar fi testat ambarcațiunea
în fața unui public de mii de oameni,
pe o plajă din Bombay.
Legenda spune că a zburat
cam 30 de secunde la vreo 460 de metri altitudine.
Frații Wright au înălțat la doar 35 de metri, vreo 12 secunde.
Dar și mai interesant este faptul că aceasta este o tehnologie
bazată pe o Scriptură scrisă cu mii de ani
înainte ca omenirea să dezvolte ideea
unui zbor cu un aparat mai greu decât aerul.
Cum este posibil acest lucru?
Potrivit textului hindus,
aeronavele erau controlate mental,
capabile să-și schimbe direcția și înclinarea
și să călătorească la viteze mari,
sfidând cunoștințele noastre actuale despre fizica aeronautică.
Ceea ce este cu adevărat tare este că aceste videoclipuri
cu OZN-uri moderne, arată că aceste vehicule
sunt capabile de manevre de-a dreptul absurde.
Că pot accelera într-o clipită,
se pot opri sau să își schimbe direcția instant,
la forțe G
cărora nu le-am putea supraviețui.
În Vaimanika Shastra, care arată ce anume erau capabile
vimanele să facă,
există exact aceleași descrieri.
Faptul că, din vremuri străvechi, avem povești similare,
îmi demonstrează că ceva asemănător s-a întâmplat peste tot.
S-ar putea oare ca anticele textele sanscrite
să descrie vehicule extraterestre
chiar mai avansate decât cele mai sofisticate
avioane de luptă ale armatei americane?
Și dacă da, oare vedem aceeași tehnologie extraterestră
redată în videoclipurile recente
lansate de Marina Statelor Unite?
Teoreticienii astronauților antici spun „da”
și sugerează că aceeași tehnologie
ar putea fi reprezentată și pe peretele
unui templu egiptean vechi de mii de ani.
Dendera, Egipt.
La aproximativ 2,50 km. sud-est
de acest oraș antic, se află Templul lui Hathor,
unul dintre cele mai impresionante și bine conservate
situri arheologice din întreg Egiptul.
Printre vastele hieroglife care acoperă coloanele templului
sunt numeroase reprezentări
ale unor faraoni stând într-un fel de corăbii misterioase
și călătorind prin stele.
La Templul lui Hathor,
vedem o reprezentare remarcabilă a unui faraon reînviat
stând pe ceea ce egiptenii antici numeau
Corabia Eternității.
Aceasta este o navă creată de Ptah,
vechiul zeu egiptean al tehnologiei,
pe care egiptenii l-au conexat cu steaua Sirius.
În Egiptul antic, aflăm despre faraoni,
zei care au călătorit spre stele, folosind aceste ambarcațiuni.
Potrivit lui William Henry,
care a petrecut decenii studiind
iconografia egipteană antică,
un detaliu important găsit în unele dintre sculpturile
de la Dendera și din alte părți,
ar fi acela că faraonul este reprezentat stând într-un cerc, sau într-o bulă.
Într-un alt exemplu remarcabil,
vedem un faraon așezat pe un tron,
cu Isis și Nephthys
de ambele părți ale sale,
iar el stă într-o bulă albastră, sau magică.
Așa-numitele imagini tip „bulă magică”
se găsesc în operele de artă din întreaga lume antică.
Iar unii cercetători speculează
că legătura repetată
dintre forma bulei și ascensiune
poate indica faptul că aceasta reprezintă
o experiență comună care descrie călătoria în spațiu.
În întreaga lume antică,
găsim și alte exemple foarte convingătoare
de ființe înconjurate de o bulă.
De exemplu, în Tibet îl găsim
pe Padmasambhava care stă așezat pe un tron făcut din lotuși,
înconjurat de o lumină de culoarea curcubeului
și de o linie subțire care are forma unei bule.
Când privești la cele mai vechi icoane cu Iisus
urcând la ceruri,
vezi că el stă pe un tron înconjurat de inele concentrice,
care formează un fel de bulă în jurul trupului său.
Acestea ar trebui să descrie
ceea ce ne spune cartea „Faptele Apostolilor”:
„S-a înălțat la cer din mijlocul vostru, va veni în același fel cum L-ați văzut mergând la cer."
Există nenumărate picturi
cu sfinți și alte ființe cerești,
care se întâmplă să fie reprezentate
înconjurate într-un fel de bulă energetică.
Oare oamenii, atunci când vedeau ceva
care le depășea cunoștințele tehnologice,
nu l-ar fi putut desena exact așa?
Istoricii convenționali interpretează forma bulei
găsită în arta religioasă, ca pe simple simboluri ale divinității.
Dar repetarea acestei imagini iconice în diferite tradiții
ar putea sugera că acolo a fost ceva la care strămoșii noștri au fost martori?
Teoreticienii astronauților antici răspund „da”
și cred că dovezi suplimentare se pot găsi
aruncând o privire mai atentă la videoclipul recent lansat, „GIMBAL”,
filmat de avioanele Marinei în 2015.
Când dr. Travis Taylor, inginer aerospațial,
a examinat videoclipul GIMBAL,
a observat o anomalie foarte curioasă:
un halou de lumină care înconjoară ambarcațiunea.
După o analiză suplimentară a videoclipului,
s-a văzut că există o zonă, în preajma acestei aeronave,
înconjurată de bule.
Asta este ceva ce nu se poate vedea
dacă, prin același instrument, te uiți
la, să zicem, un F-18, un F-22 sau un F-35.
Negrul apare fierbinte pe camera lor cu infraroșu, orientată spre înainte.
Și dacă negrul este fierbinte, atunci albul este mai rece,
deci aceasta este o regiune mai rece din jurul vehiculului.
Deci, poate că
aceasta este o bulă warp,
sau un fel de câmp de propulsie fără propulsor,
pe care cineva l-a descoperit.
Conceptul de bule warp
a fost introdus în 1994
de către fizicianul mexican Miguel Alcubierre,
ca parte a unui model ipotetic
de călătorie mai rapidă decât viteza luminii.
L-am întrebat odată pe Miguel Alcubierre
cum i-a venit această idee.
Mi-a spus că urmărea Star Trek.
În Star Trek, ei bine, spațiul din fața navei cosmice
este comprimat, cel din spatele lor este extins
și așa s-ar deplasa mai repede decât viteza luminii.
Apoi și-a spus: „Ei bine, ia stai puțin!
Cred că pot copia asta.”
În modelul teoretic al lui Alcubierre,
vehiculul dotat cu dispozitiv warp este înconjurat de o bulă de energie
în continuumului spațiu-timp.
Pentru a crea o bulă, o „bulă warp”,
care să înconjoare nava cosmică, ai nevoie de energie.
Apoi, e nevoie de ceea ce se numește energie negativă,
pentru a călători mai repede decât viteza luminii,
în timp ce în interior nu se simte aproape nimic.
Când au în minte ideea
de „bulă warp”
care ar înconjura o navă spațială,
în videoclip, inginerii văd
exact acel principiu în acțiune.
În ceea ce îi privește pe teoreticienii astronauților antici,
tehnologia bulelor warp
ar putea fi observată nu numai în videoclipul GIMBAL,
ci și în lucrările de artă create cu secole în urmă,
cum ar fi bula albastră a faraonului,
tronul de lotus tibetan,
înălțarea lui Hristos
și nenumărate alte imagini sacre
care, aparent, redau fenomene identice.
Deci, trebuie să te întrebi:
ce a încercat artistul să descrie aici?
Este exact cum spunea Arthur C. Clarke:
„Orice tehnologie avansată nu se poate distinge de magie”.
Acestea sunt exemple puternice
de ființe care se înalță la cer
și care au călătorit spre stele în bule magice
care se potrivesc perfect
cu conceptul de bulă warp al lui Alcubierre.
Ar putea oare ca aceste desene antice să ne arate
același lucru pe care îl vedem astăzi
cu aceste camere moderne cu infraroșu?
Este posibil ca reprezentările
unor figuri învăluite de bule, găsite
de-a lungul istoriei în întreaga lume,
să reprezinte o tehnologie extraterestră?
Probabil că mai multe indicii pot fi găsite
examinând un alt videoclip extraordinar al Marinei
și legătura sa directă
cu lumea antică.
Jurnalistul veteran George Knapp
și realizatorul de documentare Jeremy Corbell,
publică un videoclip uimitor, dobândit de pe USS Omaha,
care arată un misterios obiect sferic
zburând cu viteze care se apropie de 260 de km pe oră
înainte de a dispărea în ocean.
Filmarea de pe USS Omaha este una dintre dovezile centrale
pe care le-am prezentat publicului american și internațional.
Erau multe obiecte care roiau în jurul acestei nave de război a Marinei,
iar unul dintre ele,
în special, pare că trece cu ușurință
din mediul aerian în cel acvatic.
Ei numesc asta „vehicul trans-mediu”,
un vehicul care poate funcționa la fel de bine
și în aer și sub apă.
Acum, asta era bănuiala,
dar când s-au dus să caute această aeronavă
sub apă, ori s-au uitat după vreo epavă,
nu a fost găsită niciuna.
Reprezentantul Statului Tennessee, Tim Burchett,
un susținător deschis pentru dezvăluirea observărilor OZN,
a fost unul dintre primii membri ai Congresului care a verificat filmările.
Pentru mine, a fost uimitor
când au arătat cum nava
a intrat și a ieșit.
Părea că nici măcar nu a încetinit.
Nu a existat deloc frecare când a lovit apa,
așa că, pentru mine, asta e ceva
ce încă nu putem înțelege, cred.
Am citit ecuațiile matematice ale frecării
și chestii de genul acesta și, pur și simplu, sfidează toate astea.
Cum ar putea un vehicul
să se miște în apă cu 160 de km pe oră?
Ei bine, asta sugerează fie că suprafața acestui vehicul
este lipsită de frecare
și nu are nicio interacțiune
cu niciun tip de mediu prin care se deplasează,
fie că nu este lipsită de frecare, ci de fapt ar fi vorba de o bulă warp,
în interiorul căreia s-ar afla nava spațială sau ambarcațiunea.
Tensiunile și solicitările generate de zborul prin atmosferă,
spațiul cosmic și apoi prin ocean,
ar fi suficiente pentru a distruge oricare dintre aeronavele noastre.
Aceste rapoarte despre OSN,
obiecte în imersie sau submersibile neidentificate,
sunt mult mai frecvente decât ar putea presupune oamenii.
În 1991,
Jing Yu Xian, un pescar,
se afla la Lacul Fuxian
când a întâlnit o ambarcațiune ciudată
în apele lacului.
L-a descris ca pe un disc strălucitor.
Acest OZN era atât de aproape și atât de plin de energie
încât, de fapt, a azvârlit barca din loc.
Și apoi, rapid, nava a decolat și a dispărut în cer.
De-a lungul anilor, au fost multe,
multe cazuri de OZN-uri văzute pe deasupra apelor,
dispărând sub apă și,
în unele cazuri, ieșind de sub apă.
Pe 29 decembrie 2020,
un lucru foarte curios s-a întâmplat în largul coastelor
Insulelor Hawaii.
Oamenii au putut vedea o navă uriașă, în formă de trabuc,
plutind în largul coastei
și au făcut fotografii cu ea și, în cele din urmă,
această ambarcațiune s-a scufundat în ocean.
Și Marina a mers acolo să caute
eventuala epavă a unei ambarcațiuni
care s-a prăbușit în ocean și nu a găsit nimic.
O teorie despre acest gen de traversare a mediilor
și despre aceste OSN este că ceea ce vedem
sunt dovezi ale existenței unor baze subacvatice.
Acest lucru are foarte mult sens.
Având în vedere distanța implicată
într-un voiaj interstelar,
este mult mai ușor să ai o bază
în locul care te interesează
decât să călătorești mereu până acolo și înapoi.
Dar dacă această prezență datează de milenii?
Aceștia operează aici, dar sub oceane,
chiar sub nasul nostru.
Când vedem obiectul sferic din videoclipul filmat
de USS Omaha
plutind pentru un timp și apoi coborând în apă,
acest lucru deschide câteva concepte
cu adevărat interesante în legătură cu lumea antică.
De exemplu, în Sumeria și în Babilon,
se vorbea despre un zeu pe nume Oannes,
care trăia sub apă,
care a ieșit din ocean îmbrăcat într-o piele de pește.
A fost, uh, un inițiator al umanității,
care a predat scrisul, științele și alte concepte.
Ceea ce este uimitor la asta este că Oannes
a fondat și o castă preoțească
de ființe numite Apkallu,
care, și ei, purtau mantale din solzi de pește.
Și în sigiliile cilindrice sumeriene,
îi vedem pe acești preoți Apkallu
poziționați de ambele părți ale unui copac al vieții luminos, sau radiant,
cu un disc înaripat plutind deasupra lor.
Concluzia este că această navă a ieșit din ocean,
deoarece aceștia sunt preoți ai unor ființe acvatice.
Și așa, iată un exemplu de ființă străveche
care iese din mare și este conectată cu o ambarcațiune.
Oannes aparținea unui grup de ființe puternice cunoscute
în Mesopotamia antică sub numele de Anunnaki.
Termenul Anunnaki înseamnă
„cei care au venit din ceruri”
și se referă la ființele
care coboară din cer, oferind diverse cunoștințe.
Acesta este cel mai important lucru pe care îl putem citi
și învăța despre Anunnaki, că ei au fost profesorii noștri.
Deci, cred că este foarte posibil
ca ceea ce oamenii antici au încercat să înregistreze
să fie o vizită extraterestră.
Pentru teoreticienii astronauților antici,
poate cea mai convingătoare dovadă a unei prezențe extraterestre
care traversează oceanele Pământului,
poate fi găsită într-o relatare din 1492,
înregistrată de Cristofor Columb.
Este o poveste faimoasă despre Cristofor Columb,
înscrisă în jurnalele sale, că,
în timp ce se deplasa spre vest, peste Atlantic,
spre Caraibe, în prima sa călătorie,
a văzut o lumină în largul oceanului,
spre vest, plutind deasupra apei,
care apoi a coborât sub apă,
iar Columb a simțit că această lumină îl călăuzește
spre destinație.
Deci, dacă acest obiect strălucitor pe care l-a văzut
a intrat în apă,
Columb este, poate, unul dintre primii martori care a descris
o navă ca aceasta,
care ar putea pluti deasupra apei,
pentru ca apoi să dispară în ea ca un submarin.
Oare relatarea lui Cristofor Columb
și poveștile antice babiloniene despre Oannes,
ar putea să aibă vreo legătură profundă
cu obiectul înregistrat video de pe USS Omaha?
Oferă ei dovezi suplimentare că aceleași nave pe care le-am văzut
în trecutul îndepărtat încă mai vizitează Pământul și în prezent?
Teoreticienii astronauților antici spun „da”
și cred că dovada finală a acestui lucru
poate fi găsită în Biblia ebraică.
Chiar în afara clădirii Capitoliului,
congresmanul Tim Burchett din Tennessee
vorbea cu un reporter
despre mult așteptatul raport guvernamental despre FAN,
care urmează să fie lansat în mai puțin de două săptămâni.
Spre surprinderea multora,
el sugerează că OZN-urile
au existat de-a lungul întregii istorii a omenirii
și pot fi găsite
chiar în Cartea biblică lui Ezechiel.
Am fost intrigat
când am auzit că reprezentantul Congresului
Tim Burchett a vorbit despre aceste OZN-uri
și a spus: „Ei bine, aceasta este direct din Biblie.
Aceasta este Cartea lui Ezechiel”.
Și m-am gândit: „Doamne,
el este un teoretician astronauților antici”.
Am văzut o mulțime de comentarii nesolicitate
din partea membrilor congresului, politicienilor,
chiar și a șefilor CIA,
care au ieșit în public și au emis opinii despre OZN-uri.
Aceștia au fost câțiva ani atât de șocanți
și revelatori despre OZN-uri,
pentru că acum vezi oameni care se întorc la Biblie
și încearcă să înțeleagă dacă acele evenimente
sunt similare cu cele pe care le observăm astăzi.
Afirmația îndrăzneață a congresmanului Burchett
că OZN-urile pot fi găsite în Biblie,
a fost o concluzie la care a ajuns după un studiu atent
al Cărții lui Ezechiel.
Potrivit acestui text,
profetul evreu Ezechiel descrie un car de foc
care coboară din cer, tras de patru făpturi vii.
Fiecare creatură este flancată de un obiect metalic,
o roată în interiorul altei roți, pe care Ezekiel îi observă
în timp ce coboară într-un vârtej, făcând un zgomot extraordinar.
Pentru mine este destul de clar ce se întâmplă în Biblie,
ce descrie Ezekiel.
Am citit textul de multe ori. Trebuie să-ți dai seama că
Ezechiel era în secolul al VI-lea î.Hr.,
dar el descrie practic
ceea ce aș putea spune că este un OZN.
Adică, este o roată într-o roată,
e foc, există tren de aterizare.
Mie mi se pare că asistăm la aterizarea unei nave mari,
înconjurată de niște nave mai mici
care îi oferă protecție.
Și știi, asta este ceea ce vedem
când președintele aterizează cu un elicopter.
Și aici nu există doar un singur elicopter, există mai multe.
Așa că mie mi se pare că
Ezechiel a văzut ceva pe care nu a putut să-l descrie cu exactitate
și a folosit lucruri din jurul său
pe care le vedea în fiecare zi,
pentru a relata ceea ce a observat.
Cel mai apropiat lucru pe care îl are la îndemână este o roată,
pentru că asta era culmea ehnologiei la acea vreme, roata.
Pentru congresmanul Burchett și pentru mulți alții,
videoclipurile Marinei indică
faptul că nave precum cele văzute de Ezekiel
sunt încă cu noi și în prezent.
Cred că același tip de obiect care este descris
în vremurile de demult, este prezent și astăzi
în unele dintre acele casete ale Marinei.
Există prea multă asemănare ca să nu fie.
Dacă i-ai auzit pe acești piloți ai Marinei, ei sunt cei mai ageri pe care îi avem.
Îți poți da seama că sunt încântați
și că încearcă să explice ceea ce văd,
la fel cum ar încerca Ezekiel să definească ceea ce vedea.
Și așa, cred că... asta dovedește că
nu suntem singuri.
Pentru mulți cercetători ai fenomenului OZN,
singura diferență dintre observațiile antice
precum cele ale lui Ezechiel și întâlnirile moderne din secolul XXI
este că, astăzi, oamenii au tehnologia
capabilă să le înregistreze.
Am văzut, de-a lungul istoriei,
că oamenii depun mărturie
că au observat pe cer scuturi în flăcări,
sau obiecte care pur și simplu nu sunt aerodinamice.
Acum, din cauza naturii tehnologiei noastre
și a dovezilor care se coroborează,
avem mai multe informații de comunicat:
„Da, asta s-a întâmplat exact așa cum a spus acest martor că s-a întâmplat”.
Doar că nu aveam asta acum 150 de ani.
Pur și simplu nu aveam această capacitate.
Diferența este că acum suntem capabili să captăm artificial
aceste nave și aceste obiecte, cu o măsurătoare precisă
a rotației și a vitezelor.
Este ceva ce nu aveam înainte.
Nu o aveam înainte, dar o avem acum, așa că este...
Vreau să spun, un timp destul de interesant pentru a fi în viață.
De nenumărate ori, strămoșii noștri s-au referit la aceste lucruri
de sus, de pe cer, ca la scuturi
sau cuptoare zburătoare.
Astăzi, ne referim la asta ca la nave zburătoare,
mașini zburătoare, fenomene aeriene neidentificate.
Pe atunci, oamenii nu aveau acele cuvinte în vocabular.
Și așa, în opinia mea,
există o legătură clară între
observările pe care le avem astăzi
și observările pe care le-am avut în trecut,
deoarece dacă nu am avea vocabularul potrivit,
ceea ce vedem în acele videoclipuri ale Marinei
am fi descris ca un „scut zburător”.
Aceste tipuri de imagini ne-au însoțit
de-a lungul întregii noastre istorii
și toate spun același lucru:
vechii astronauți nu au plecat niciodată de aici.
Aceiași vizitatori pe care i-am avut atunci,
se arată din nou
și, de data aceasta, public.
Este incredibil.
Pe măsură ce cantitatea de dovezi fotografice și video
ale prezenței OZN-urilor continuă să crească,
la fel crește și numărul de oameni
care cred că guvernele din întreaga lume
știu mai multe decât dezvăluie.
Ideea că există o prezență extraterestră și ideea că
guvernul SUA, printre alții,
știe despre toate acestea,
iese din cadrul obișnuit și din curentul mainstream.
Acum, auziți de oameni din Congres care vorbesc despre asta.
Nu trebuie să ne temem de aceste
obiecte neidentificate din aer.
S-ar fi comportat periculos de multă vreme,
dacă ar fi fost o amenințare.
Mi-aș fi dorit ca serviciile noastre de informații
să arate tot ce au despre asta.
Cei mai de înalți oficiali au spus că unele
dintre aceste casete recente au fost doar un fel de glumă, au fost o anomalie,
dar cu siguranță că am avut o mulțime de anomalii.
Cred că se întâmplă mult mai multe în legătură cu asta.
Am vorbit cu militari și cu alți oameni că,
atunci când se întâmplă așa ceva, li se spune ca, în general,
să nu aducă în problema discuție.
Ei pot fi supuși unor evaluări psihologice,
se pot pune diverse lucruri în dosarele lor
și sunt încurajați să nu aducă în discuție astfel de lucruri.
Oare dacă guvernul Statelor Unite
și alte guverne din întreaga lume
ar dezvălui toate dovezile pe care le au cu privire la OZN-uri,
ar fi aceasta dovadă de necontestat
că există o forță aeriană extraterestră pe Pământ?
Teoreticienii astronauților antici
bănuiesc că adevărul este și mai incredibil
și că, ascunse în facilități extrem de secrete
de pe tot globul,
se află nave extraterestre recuperate.
Proiectul Laboratorului de fizică avansată a propulsiei al NASA,
cunoscut sub numele de „Proiectul Eagleworks”,
anunță că, pe baza ultimelor lor experimente,
ei cred acum că este posibil
să creeze o unitate warp reală și o navă spațială
care poate călători mai repede decât viteza luminii.
Echipa Proiectului Eagleworks de la NASA
a încercat să reproducă un câmp warp,
iar rezultatele recent obținute au fost chiar la limita
de eroare a unui experiment.
Deci, ei nu sunt gata să construiască nava stelară Enterprise,
dar este posibil să poată realiza un experiment
care să spună că am putea construi o astronavă tip Enterprise
dacă muncim suficient de mult la ea.
În timp ce unii cred
că o astfel de tehnologie revoluționară
este pur și simplu rezultatul ingeniozității umane,
alții susțin că astfel de progrese sunt posibile
deoarece agențiile guvernamentale secrete dețin
și sunt capabile să studieze vehicule extraterestre prăbușite.
Este o teorie care merge înapoi până la celebrul
accident de la Roswell din 1947.
Roswell s-a întâmplat în '47. Roswell, New Mexico.
Au îngropat subiectul prăbușirii OZN-ului,
deși au fost titluri pe prima pagină a ziarelor.
Apoi, a doua zi, s-au sucit și au spus:
„Nu, de fapt, era un balon meteorologic”.
Și pur și simplu au contrazis tot ce spusese toată lumea.
Mulți au susținut că guvernul SUA
a recuperat, în secret,
o navă spațială extraterestră de la Roswell.
n 1989,
Îun om de știință pe nume Bob Lazar a spus
că a lucrat pentru guvernul S.U.A.
la ingineria inversă a vehiculelor extraterestre prăbușite,
divulgând, în anii care au urmat, detalii incredibile
despre proiectul secret.
Guvernul deține nouă nave spațiale extraterestre,
care sunt propulsate
de generatoare gravitaționale modificate.
Uh...!
Se desfășoară... lucrarea se desfășoară
la 25 de km sud de Lacul Groom.
Singurul motiv pentru care știi despre OZN-uri,
Zona 51
și conexiunea dintre ele, i se datorează lui Bob Lazar.
S-a confruntat cu multe adversități din această cauză.
Dar, în ochii mei,
el spune adevărul
și este susținut mereu.
Timp de zeci de ani,
guvernul SUA a negat declarațiile lui Lazar,
precum și existența unității
în care acesta a spus că sunt ținute navele extraterestre,
Zona 51.
Dar în 2013,
o solicitare în baza Legii privind libertatea de informare,
i-a forțat în cele din urmă pe oficiali să admită
că Zona 51 este reală.
Pentru guvern, să spună
lucrurile pe care le spun și să rețină
aceste rapoarte...
asta se întoarce până la Roswell sau la oricare dintre acele alte...
locuri. Doar că nimeni nu are încredere
în guvern. Ei nu au încredere în guvern
și, sincer, nici nu ar trebui.
Noi nu ne ținem de cuvânt cu nimic.
Statele Unite nu este singura țară
acuzată că a acoperit încercările de a studia nevele extraterestre.
Mulți cred că rușii au un program OZN similar,
respectiv un site numit Kapustin Yar,
adesea poreclit Zona Rusă 51.
Kapustin Yar a fost una dintre cele mai secrete baze aeriene
din fosta Uniune Sovietică.
Zvonul este că aceștia făceau ingineria inversă
a tehnologiei OZN,
care ar putea fi cu până la 1.000 de ani
înaintea celei pe care o avem astăzi.
De asemenea, se zvonește că vehiculele extraterestre recuperate ar fi ținute
la baza militară Pine Gap din Australia,
pe un aerodrom misterios aflat în deșertul
din regiunea Xinjiang din China
și la Rudloe Manor din Anglia.
Având aceste ambarcațiuni, care vin de pe alte planete
și alte sisteme solare,
care, în mod clar au o tehnologie extrem de avansată
acum încercăm să-i ajungem din urmă
pe acești extratereștri
și să avem același tip de tehnologie
pe care ei o au deja.
Este clar că există ceva
ce nu înțelegem
și nu suntem siguri de unde vine
și doar mi-aș dori să se spună asta.
Ei cred că publicul american nu poate asimila așa ceva
dar, de fapt, eu cred că se poate descurca foarte bine.
Este posibil oare ca filmările senzaționale
lansate recent de Marina SUA
să prezinte același tip de vehicule aeriene
care au fost înregistrate și de strămoșii noștri?
Oare acum avem dovezi copleșitoare
că vehiculele extraterestre nu numai că există,
ci și că au fost prezente pe planeta Pământ
vreme de mii de ani?
Poate că, atunci când vom descoperi cine
se află în spatele fenomenului OZN,
vom descoperi un adevăr și mai profund,
că extratereștrii au trăit printre noi
de-a lungul timpului.
Traducere și adaptare: Bic@2022
Subtitrare descarcata de pe www.RegieLive.ro Portalul Studentesc Nr. 1 in Romania